Էդուարդ Շարմազանով

Էդուարդ Հովսեփի Շարմազանով (), հունական ծագմամբ հայազգի քաղաքական գործիչ, նախկին ՀՀ Ազգային ժողովի նախագահի տեղակալ։

Կենսագրություն 
Ծնվել է 1975 թվականի նոյեմբերի 8-ին Լոռու մարզի Ալավերդի քաղաքում, հունական ընտանիքում։

 1997 թվականին ավարտել է Խաչատուր Աբովյանի անվան մանկավարժական ինստիտուտ պատմաաշխարհագրական ֆակուլտետի պատմության բաժինը, 2000 թ.` ՀՊՄԻ հայոց պատմության ամբիոնի ասպիրանտուրան, 2006 թ.` Եվրոպայի խորհրդին կից Մոսկվայի քաղաքական հետազոտությունների դպրոցը։
Մանկավարժական գիտությունների թեկնածու։ Թեման՝ «Գարեգին Նժդեհի մանկավարժական հայացքները»։ Մի շարք գիտական, հրապարակախոսական հոդվածների, «Գարեգին Նժդեհը և ռազմական մանկավարժության հիմնահարցերը» մենագրության հեղինակն է։
 1995 թ. հիմնադրել է Ալավերդու ուսանողական «Զարթոնք» միությունը, 1997-1999 թթ. եղել է ՀՊՄԻ ուսանողական գիտական ընկերության ղեկավարը։ 1999-2002 թթ. աշխատել է թիվ 159 կրթահամալիրում՝ որպես ուսուցիչ, 2002-2005 թթ.` ՀՊՄԻ ուսանողական խորհրդի նախագահ, ռեկտորի օգնական, ՀՊՄՀ Հայոց պատմության ամբիոնի դասախոս, ՀՀԿ երիտասարդական կազմակերպության փոխնախագահ։
 2005 թ. հունիսի 1-ին ՀՀ վարչապետի որոշմամբ նշանակվել է ՀՀ վարչապետի օգնական։
 2007 թ. հունիսի 6-ին ՀՀ վարչապետի որոշմամբ ազատվել է ՀՀ վարչապետի օգնականի պաշտոնից։
 2007 թ. մայիսի 12-ին Ազգային ժողովի պատգամավոր է ընտրվել համամասնական ընտրակարգով Հայաստանի Հանրապետական կուսակցությունից։ ՀՀ ԱԺ սոցիալական հարցերի մշտական հանձնաժողովի անդամ։ ՀՀԿ մամուլի խոսնակ։ 
 2011 թ. դեկտեմբերի 6-ին ընտրվել է ՀՀ Ազգային ժողովի նախագահի տեղակալ։
 2012 թ. մայիսի 6-ին Ազգային ժողովի պատգամավոր է ընտրվել համամասնական ընտրակարգով Հայաստանի Հանրապետական կուսակցության համամասնական ընտրացուցակով։ 
 2012 թ. մայիսի 31-ին ընտրվել է ՀՀ Ազգային ժողովի նախագահի տեղակալ։
 2017 թ․ ապրիլի 2-ին պատգամավոր է ընտրվել ՀՀԿ ցուցակով։ Եղել է ԱԺ նախագահի տեղակալը։
 2019 թ․-ից այլևս պատգամավոր չէ։

Պարգևներ 
2003 թ. արժանացել է ՀՀ վարչապետի շնորհակալագրին և մրցանակին՝ ՀՀ երիտասարդական քաղաքականության բնագավառում ակտիվ քաղաքական գործունեություն ծավալելու համար։
 2005 թ. արժանացել է «Հայկյան» մրցանակին՝ որպես ուսանողական ինքնակառավարման մարմնի լավագույն ղեկավար։
 2006 թ. պարգևատրվել է ՀՀ ՊՆ «Գարեգին Նժդեհ» մեդալով։
 2008 թ.` «Անդրանիկ Օզանյան» մեդալով։
 2009 թ. Ֆրիտյոֆ Նանսենի ոսկե հուշամեդալով։
 2011 թ. ԱՊՀ միջխորհրդարանական վեհաժողովի պատվոգրով և հուշամեդալով։
 2015 թ. Մխիթար Գոշի մեդալ

Ընտանիք 
Ամուսնացած է, ունի երկու երեխա։ Նարե Շարմազանովան և Հովսեփ Շարմազանովը

Ծանոթագրություններ

Արտաքին հղումներ 
 Չէին սպասում - Էդուարդ Շարմազանով

Հայ քաղաքական գործիչներ
Հայաստանի հույներ
ՀՀ ԱԺ 4-րդ գումարման պատգամավորներ
ՀՀ ԱԺ 5-րդ գումարման պատգամավորներ
ՀՀԿ անդամներ
Մխիթար Գոշի մեդալակիրներ
ՀՊՄՀ շրջանավարտներ
ՀՀ ԱԺ 6-րդ գումարման պատգամավորներ
Գարեգին Նժդեհ մեդալակիրներ
ՀՀ վարչապետի հուշամեդալակիրներ
Մանկավարժական գիտությունների թեկնածուներ